CELEX: 32018R1968
Language: mt
Date: 2018-12-12 00:00:00
Title: Regolament ta' Implimentazzjoni tal-Kummissjoni (UE) 2018/1968 tat-12 ta' Diċembru 2018 li jiftaħ il-kwota tariffarja għall-2019 għall-importazzjoni, fl-Unjoni Ewropea, ta' ċerti oġġetti li joriġinaw min-Norveġja li ġejjin mill-ipproċessar ta' prodotti agrikoli koperti mir-Regolament (UE) Nru 510/2014 tal-Parlament Ewropew u tal-Kunsill

13.12.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 316/9
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/1968
         tat-12 ta' Diċembru 2018
         li jiftaħ il-kwota tariffarja għall-2019 għall-importazzjoni, fl-Unjoni Ewropea, ta' ċerti oġġetti li joriġinaw min-Norveġja li ġejjin mill-ipproċessar ta' prodotti agrikoli koperti mir-Regolament (UE) Nru 510/2014 tal-Parlament Ewropew u tal-Kunsill
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 510/2014 tal-Parlament Ewropew u tal-Kunsill tas-16 ta' April 2014 li jistabbilixxi l-arranġamenti kummerċjali applikabbli għal ċerti prodotti li jirriżultaw mill-ipproċessar tal-prodotti agrikoli u jħassar ir-Regolamenti tal-Kunsill (KE) Nru 1216/2009 u (KE) Nru 614/2009 (1), u b'mod partikolari l-Artikolu 16(1)(a) tiegħu,
         Wara li kkunsidrat id-Deċiżjoni tal-Kunsill 2004/859/KE tal-25 ta' Ottubru 2004 dwar il-konklużjoni ta' Ftehim fl-għamla ta' Skambju ta' Ittri bejn il-Komunità Ewropea u r-Renju tan-Norveġja fuq il-Protokoll 2 għall-Ftehim Bilaterali dwar il-Kummerċ Ħieles bejn il-Komunità Ekonomika Ewropea u r-Renju tan-Norveġja (2), u b'mod partikolari l-Artikolu 3 tagħha,
         Billi:
         
                     (1)
                  
                  
                     Il-Protokoll 2 mal-Ftehim bejn il-Komunità Ekonomika Ewropea u r-Renju tan-Norveġja tal-14 ta' Mejju 1973 (3) (“il-Ftehim Bilaterali dwar il-Kummerċ Ħieles bejn il-Komunità Ekonomika Ewropea u r-Renju tan-Norveġja”) u l-Protokoll 3 għall-Ftehim dwar iż-Żona Ekonomika Ewropea (il-Ftehim ŻEE) (4) jiddeterminaw l-arranġamenti kummerċjali għal ċerti prodotti agrikoli u prodotti agrikoli pproċessati bejn il-Partijiet Kontraenti.
                  
               
                     (2)
                  
                  
                     Il-Protokoll 3 għall-Ftehim ŻEE jipprevedi dazju b'rata żero għall-ilmijiet li fihom iz-zokkor jew materjal ieħor li jagħmel ħelu miżjud jew imħawrinn, li jaqgħu taħt il-kodiċi NM 2202 10 00, u xorb ieħor mhux alkoħoliku, li ma fihomx prodotti li jaqgħu taħt l-intestaturi 0401 sa 0404 jew xaħam miksub minn prodotti li jaqgħu taħt l-intestaturi 0401 sa 0404, li huma kklassifikati taħt il-kodiċijiet NM 2202 91 00 u 2202 99.
                  
               
                     (3)
                  
                  
                     Id-dazju tal-Unjoni b'rata żero għal dawk l-ilmijiet u għal dak ix-xorb ieħor ġie sospiż temporanjament għan-Norveġja għal perjodu ta' żmien illimitat permezz tal-Ftehim fl-għamla ta' Skambju ta' Ittri bejn il-Komunità Ewropea u r-Renju tan-Norveġja dwar il-Protokoll 2 għall-Ftehim Bilaterali dwar il-Kummerċ Ħieles bejn il-Komunità Ekonomika Ewropea u r-Renju tan-Norveġja (5) (“il-Ftehim fl-għamla ta' Skambju ta' Ittri”). F'konformità mal-Ftehim fl-għamla ta' Skambju ta' Ittri, l-importazzjonijiet bla dazju ta' oġġetti li jaqgħu taħt il-kodiċijiet NM 2202 10 00, ex 2202 91 00 u ex 2202 99 li joriġinaw min-Norveġja jeħtieġ li jiġu permessi biss fil-limiti ta' kwota bla dazju. Jeħtieġ li jitħallas dazju fuq l-importazzjonijiet li jaqbżu l-allokazzjoni tal-kwota.
                  
               
                     (4)
                  
                  
                     Ir-Regolament ta' Implimentazzjoni tal-Kummissjoni (UE) 2017/2310 (6) fetaħ kwota tariffarja għall-2018 għall-importazzjoni fl-Unjoni ta' oġġetti li jaqgħu taħt il-kodiċijiet NM 2202 10 00, ex 2202 91 00 u ex 2202 99 li joriġinaw min-Norveġja.
                  
               
                     (5)
                  
                  
                     Il-Ftehim fl-għamla ta' Skambju ta' Ittri jeħtieġ li jekk il-kwota tariffarja msemmija hawn fuq tkun ġiet eżawrita sal-31 ta' Ottubru 2018, il-kwota tariffarja applikabbli mill-1 ta' Jannar tas-sena ta' wara tiżdied b'10 %. Skont id-data miġbura mill-bażi tad-data tad-dwana “Kwota 2” (il-ġestjoni tal-kwoti tariffarji skont ir-Regolament ta' Implimentazzjoni tal-Kummissjoni (UE) 2015/2447 (7)), il-kwota annwali għas-sena 2018 għal ċerti ilmijiet u xarbiet miftuħa bir-Regolament (UE) 2017/2310, ġiet eżawrita fis-17 ta' Settembru 2018.
                  
               
                     (6)
                  
                  
                     Għalhekk, jenħtieġ li tinfetaħ kwota tariffarja miżjuda għall-ilmijiet u x-xarbiet ikkonċernati mill-1 ta' Jannar sal-31 ta' Diċembru 2019. Il-kwota annwali miftuħa għall-2018 bir-Regolament ta' Implimentazzjoni (UE) 2017/2310 kellha volum ta' 19,033 miljun litru. Għalhekk, jenħtieġ li tinfetaħ kwota għall-2019 b'volum ogħla b'10 % ta' 20,936 miljun litru.
                  
               
                     (7)
                  
                  
                     Il-kwota tariffarja miftuħa b'dan ir-Regolament jenħtieġ li tiġi ġestita skont ir-regoli rilevanti stabbiliti fir-Regolament ta' Implimentazzjoni (UE) 2015/2447.
                  
               
                     (8)
                  
                  
                     Il-miżuri previsti f'dan ir-Regolament huma konformi mal-opinjoni tal-Kumitat għall-kwistjonijiet orizzontali dwar il-kummerċ ta' prodotti agrikoli pproċessati li mhumiex elenkati fl-Anness I,
                  
               ADOTTAT DAN IR-REGOLAMENT:
         
            Artikolu 1
            
               1.   Mill-1 ta' Jannar sal-31 ta' Diċembru 2019, il-kwota tariffarja bla dazju stipulata fl-Anness se tkun miftuħa għall-oġġetti li joriġinaw min-Norveġja li huma elenkati f'dak l-Anness, skont il-kundizzjonijiet speċifikati fih.
            
            
               2.   Ir-regoli tal-oriġini stabbiliti fil-Protokoll 3 għall-Ftehim bejn il-Komunità Ekonomika Ewropea u r-Renju tan-Norveġja tal-14 ta' Mejju 1973 għandhom japplikaw għall-oġġetti elenkati fl-Anness ta' dan ir-Regolament.
            
            
               3.   Għall-kwantitajiet importati li jaqbżu l-volum tal-kwota stabbilit fl-Anness, għandu japplika dazju preferenzjali ta' EUR 0,047 għal kull litru.
            
         
         
            Artikolu 2
            Il-kwota tariffarja bla dazju msemmija fl-Artikolu 1(1) għandha tiġi ġestita mill-Kummissjoni skont l-Artikoli 49 sa 54 tar-Regolament ta' Implimentazzjoni (UE) 2015/2447.
         
         
            Artikolu 3
            Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Huwa għandu jibda japplika mill-1 ta' Jannar 2019.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-12 ta' Diċembru 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 150, 20.5.2014, p. 1.
         
            (2)  ĠU L 370, 17.12.2004, p. 70.
         
            (3)  ĠU L 171, 27.6.1973, p. 2.
         
            (4)  ĠU L 1, 3.1.1994, p. 3.
         
            (5)  ĠU L 370, 17.12.2004, p. 72.
         
            (6)  Ir-Regolament ta' Implimentazzjoni tal-Kummissjoni (UE) 2017/2310 tat-13 ta' Diċembru 2017 li jiftaħ il-kwota tariffarja għas-sena 2018 għall-importazzjoni fl-Unjoni Ewropea, ta' ċerti oġġetti li joriġinaw min-Norveġja li ġejjin mill-ipproċessar ta' prodotti agrikoli koperti mir-Regolament (UE) Nru 510/2014 tal-Parlament Ewropew u tal-Kunsill (ĠU L 331, 14.12.2017, p. 36).
         
            (7)  Ir-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558).
      
      
         
            ANNESS
            
               Il-kwota tariffarja bla dazju għall-2019 li tapplika għall-importazzjonijiet fl-Unjoni Ewropea ta' ċerti oġġetti li joriġinaw min-Norveġja
            
            
                        Nru tal-Ordni
                     
                     
                        Kodiċi NM
                     
                     
                        Kodiċi TARIC
                     
                     
                        Deskrizzjoni tal-oġġetti
                     
                     
                        Volum tal-Kwota
                     
                  
                        09.0709
                     
                     
                        2202 10 00 
                     
                     
                         
                     
                     
                        
                                    –
                                 
                                 
                                    Ilmijiet, inklużi ilmijiet minerali u ilmijiet effervexxenti, li fihom iz-zokkor jew materjal ieħor li jagħmel ħelu miżjud jew imħawrin
                                 
                              
                     
                        20,936 miljun litru
                     
                  
                        ex 2202 91 00 
                     
                     
                        10 
                     
                     
                        
                                    –
                                 
                                 
                                    Birra mhux alkoħolika li fiha z-zokkor
                                 
                              
                  
                        ex 2202 99 11 
                     
                     
                        11 
                        19 
                     
                     
                        
                                    –
                                 
                                 
                                    Xarbiet ibbażati fuq is-sojja b'kontenut ta' proteina ta' 2,8 % jew aktar skont il-piż, li fihom iz-zokkor (is-sukrożju jew iz-zokkor invertit)
                                 
                              
                  
                        ex 2202 99 15 
                     
                     
                        11 
                        19 
                     
                     
                        
                                    –
                                 
                                 
                                    Xarbiet ibbażati fuq is-sojja b'kontenut ta' proteina inqas minn 2,8 % skont il-piż; xarbiet ibbażati fuq il-ġewż tal-Kapitolu 8, ċereali tal-Kapitolu 10 jew żerriegħa tal-Kapitolu 12 li fihom iz-zokkor (is-sukrożju jew iz-zokkor invertit)
                                 
                              
                  
                        ex 2202 99 19 
                     
                     
                        11 
                        19 
                     
                     
                        
                                    –
                                 
                                 
                                    Xarbiet mhux alkoħoliċi oħrajn li fihom iz-zokkor (is-sukrożju jew iz-zokkor invertit)